open-index/open-wikipedia-markdown huggingface dataset:
Chris Sutton

:*For syklisten, se [[Christopher Sutton]]*

**Christopher Roy Sutton** (født 10. mars 1973 i Nottingham) er en britisk tidligere fotballspiller og nå manager i Lincoln City i League Two. Han er storebroren til John Sutton som siden sesongen 2008-2009 har spilt for Scottish Premier League-klubben Motherwell FC.  

Sutton startet karrieren i Norwich City. Overgangen til Blackburn Rovers for 5 millioner pund sommeren 1994, gjorde han til tidenes dyreste spiller i Storbritannia. Han vant seriegull i sin første sesong med Blackburn, og sørget selv for 15 mål. I senere tid har han uttalt at han følte at hans bidrag ikke ble satt pris på, i og med at Alan Shearer ble suveren toppscorer med 34 mål.

Da Blackburn senere på 90-tallet forsvant nedover på tabellen og senere rykket ned, gikk Sutton til Chelsea. Han ble ikke den suksessen man hadde håpet på i London-klubben med bare ett mål på 28 kamper i serien. Turen gikk videre til Celtic FC i Skottland, hvor det ble tre seriegull og 4 cupmesterskap, før Sutton igjen returnerte til England. 

Han fikk med seg vårsesongen hos Birmingham City, før han valgte å slutte seg til sin tidligere Celtic-sjef, Martin O'Neill, som hadde tatt over Aston Villa sommeren 2006. Sommeren etter la han opp på grunn av en øyeskade.

## Referanser


## Eksterne lenker
*
Stuart Ripley

**Stuart Edward Ripley** (født 20. november 1967 i Middlesbrough) er en tidligere engelsk fotballspiller. 

Høyre flankespiller som skapte seg et navn i Middlesbrough FC på slutten av 80-tallet. Han gikk til Blackburn Rovers tidlig på 90-tallet, og opplevde stor suksess. Høydepunktet var ligaseieren i 1995. Ripley avsluttet karrieren i Southampton FC, før han jobbet som fysioterapeut for lokale rugby- og fotballag. I senere tid har han begynt å studere psykologi ved the University of Central Lancashire.

Ripley spilte to landskamper for .

## Referanser


## Eksterne lenker
*
Tim Sherwood

**Timothy Alan Sherwood** (født 2. februar 1969 i Borehamwood i Hertfordshire) er en tidligere engelsk fotballspiller.

## Karriere som spiller
Midtbanespilleren Sherwood startet karrieren i Watford. Han fortsatte karrieren Norwich City, før han i begynnelsen av 1992 sluttet seg til Blackburn Rovers som satset stort på denne tiden. Faktisk var han en av Kenny Dalglish` første kjøp i den nyrike klubben.

I perioden i Blackburn utviklet han seg enormt, og mange mente han var den mest undervurderte spilleren i England. Selv om han var kaptein og fast midtbaneanker på et av Englands beste lag midt på 90-tallet, stod han likevel bare oppført med èn B-landskamp for Englands U-21 landslag. Og det var tilbake fra tiden i Norwich City.

I 1999 var ikke lenger Blackburn en toppklubb i England, og Sherwood ville tilbake til familie og venner i London. Derfor meldte Tottenham Hotspur og Arsenal sin interesse. Han endte opp i Tottenham, og det var det som skulle til for at han samme år skulle få sine første landskamper. Under Kevin Keegans ledelse, imponerte han stort da han debuterte i 3-1 seieren hjemme mot .

Sommeren 2001 begynte ryktene om at Sherwood var på vei vekk fra Tottenham. Både Wolverhampton, Aston Villa, Southampton FC, Everton FC, West Ham United og senere Rangers FC, ble nevnt. Senere på året dukket flere klubber opp. Portsmouth sikret seg Sherwood i januar 2003 etter at manager i Tottenham, Glenn Hoddle, hadde fortalt Sherwood at han ikke var i planene hans.

Etter halvannet år i klubben på sørkysten, fulgte ett år i Coventry City i jakten på å greie å rykke opp med klubb nr.3 i karrieren. Så skjedde ikke og Sherwood ble frigitt sommeren 2005.

## Karriere som trener
Oktober 2008 ble Sherwood assistentmanager i Tottenham Hotspur under Harry Redknapp.  16. desember 2013 ble han midlertidig hovedtrener i Tottenham etter André Villas-Boas fikk sparken. Han ble fast ansatt 23. desember samme år og fikk en 18-måneders kontrakt som skulle vare ut 2014-15 sesongen.  Klubben kom på sjetteplass i ligaen i 2013-14 sesongen, men Sherwood fikk sparken 13. mai 2014.

14. februar 2015 ble han ansatt som manager i Aston Villa.  Han førte dem til finalen i FA-cupen i 2015, men laget tapte 0-4 for Arsenal.  25. oktober 2015 fikk han sparken etter laget hadde tapt seks kamper på rad og ikke hadde vunnet på 10 kamper.

10. november 2016 ble han ansatt som sportsdirektør i Swindon Town.

## Referanser


## Eksterne lenker
*
Tugay Kerimoğlu

**Tugay Kerimoğlu** (født 1970) er en tyrkisk tidligere fotballspiller. Tugay scoret ikke mange mål, men de han scoret var som regel langskudd som kom langt opp i kåringer av «Årets mål». Ellers var han kjent for et utsøkt overblikk og gode langpasninger.

Tugay var Galatasaray-spiller mellom 1990 og 2000, og vant serien 6 ganger og cupen 4 ganger. Etter 10 år som profesjonell i Tyrkia, spilte han halvannet år i Rangers FC. Sommeren 2001 ble han hentet til Blackburn Rovers av sin tidligere sjef i Tyrkia, Graeme Souness.

I Blackburn vant han Ligacupen i 2002, selv om han måtte se finalen fra tribunen grunnet suspensjon. På grunnlag av prestasjonene i 2003/2004-sesongen kåret Blackburn-fansen ham til Årets spiller.

Som 36-åring forlenget han kontrakten sin med Blackburn og uttalte at han skulle spille til han var 40. Den 24. mai 2009 snudde han og bestemte seg for å trekke seg tilbake fra sin karriere som profesjonell fotballspiller.

## Referanser


## Eksterne lenker
*
Benni McCarthy

**Benedict McCarthy** (født 12. november 1977) er en sørafrikansk fotballtrener og tidligere fotballspiller som er hovedtrener for den sørafrikanske klubben Cape Town City FC (2016).

Benni ble oppdaget i Sør-Afrika av Ajax’ talentspeidere da han var 19 år. Han ble raskt en suksess i Ajax og scoret 20 mål på 35 seriekamper i sine to sesonger i Nederland. I sin siste sesong ble han også seriemester med klubben.

Deretter gikk turen til Spania og spill for Celta Vigo. Etter en laber første sesong med 8 mål på 31 kamper opplevde han for første gang måltørke og spilte 19 seriekamper den påfølgende sesongen uten nettkjenning. Sesongen etter ble han derfor leid ut til FC Porto. Her stod han for 12 mål på 11 seriekamper. Dermed ble han gitt en ny sjanse i Celta Vigo, uten hell. Porto sikret seg Benni på permanent overgang sesongen etter. I Porto fikk han gleden av å både vinne serien og Mesterligaen med José Mourinho som manager.

Blackburn Rovers var interessert i Bennis tjenester allerede i 2005, men de endte opp med å kjøpe Craig Bellamy. Da Bellamy dro sommeren etter, dukket Bennis navn opp igjen. Han var svært interessert å spille i Premier League, og overgangen ble et faktum.

Den 31. januar 2010 signerte Benni McCarthy en kontrakt med West Ham United

## Referanser


## Eksterne lenker
*
Arvid Rosén

**Arvid Rosén** (født 28. desember 1895 i Göteborg, død 1. mai 1973 i Lindome) var en svensk pedagog, rektor og  sangtekstforfatter. Han skrev blant annet «Natten går tunga fjät», kjent i Norge som «Luciasangen».

## Referanser
Sangüesa

**Sangüesa** er en småby i Navarra i Spania, 44,5 km fra Pamplona. Den er nær elven Aragón, og ligger ved pilegrimsveien til Santiago de Compostela. Den har vært et viktig hvilested for pilegrimer siden middelalderen, og har beholdt meget av sitt middelalderske preg.

## Eksterne lenker
*
Hirado

**Hirado** (平戸市 - *Hirado-shi*) er en by i prefekturet Nagasaki i Japan. Den ligger på en øy med samme navn og er knyttet til den større øya Kyūshū via Hirado-broen.

I Sengoku- og tidlig Edo-periode var Hirado viktig for utenrikshandelen, særlig med Ming-dynastiets Kina og med nederlenderne. Det var også en katolsk menighet her, men under de forfølgelser av katolikker som kom tidlig på 1600-tallet, og som de kalvinistiske nederlenderne ikke så noen grunn til å motvirke, ble menigheten så godt som utslettet.   

## Referanser

## Eksterne lenker
*
Arvid Gram Paulsen

**Arvid «Pål» Gram Paulsen** (1922–1963) var en norsk jazzmusiker (saksofon, trompet) og komponist som også var en habil pianist.

Han bodde mesteparten av sitt liv på Grønland i Oslo, og var yrkesmusiker fra han som 16-åring hadde sin første sommerjobb i Åsgårdstrand. Rundt 1940 ble han med i Oslo Swingklubbs orkester, i Svein  Øvergaards band og i en ny kvartett med Lulle Kristoffersen og Pete Brown under ledelse av Rowland Greenberg. Utover 40-tallet var han med i studiogruppen Syv Muntre, og diverse besetninger ledet av  Svein Øvergaard, Rowland Greenberg, Willie Vieth, Jens Book-Jenssen, Alf Søgaard, Pete Iwers, Frank Ottersen, Rolf Syversen og Finn Westbye. 

På 1950-tallet spilte han i Pete Browns orkester, Norsk Jazzelite og Hot Saints samt ledet egne grupper. I 1962 deltok han på Moldejazz med *Norwegian Swing All Stars* som innbefattet også pianisten Øistein Ringstad, gitarist Frank Aasen, Bjørn Jacobsen (bassist) og Karl Otto Hoff på trommer. Opptak fra sistnevnte, sammen med opptak fra 1960, ble i 2001 presentert i Oslo Jazz Circle's plateserie «Portrait of a Norwegian jazz artist». Gram Paulsen var kjent som en av Norges fremste jazzsolister i en robust swingstil.

## Utmerkelser
* 1957 – Buddyprisen (som tidenes andre mottager)

## Referanser


## Eksterne lenker
*Diskografi i Jazzbasen
Ewald Bosse

**Ewald Theodor Alfred Bosse** (født 18. september 1880 i Stockholm, død 22. september 1956 i Voksenkollen) var en norsk sosiolog.

## Verker
* *Norwegens Volkswirtschaft vom Ausgang der Hansaperiode bis zur Gegenwart*, Jena 1916 
* *Af arbeidslæren*
** (1) *Det økonomiske [[lønnsarbeid|arbeide]]. En genetisk analyse*, Oslo 1927
** (2) *Retten til arbeide*, Oslo 1933
** (3) *Fattigdommen som [[samfunn|samfunds]]fenomenen*, Oslo, 1939
* *[[Sosiologi|Soziologie]] und [[Lønnsarbeid|Arbeitslehre]]*. In: "Reine und Angewandte Soziologie. Eine Festgabe für Ferdinand Tönnies zu seinem 80. Geburtstag [...]", Leipzig 1936

## Referanser


## Eksterne lenker
*
Doug Yule

**Douglas Alan Yule** (født 25. februar 1947) er en amerikansk sanger og musiker. Han var medlem av rockebandet The Velvet Underground fra 1968 til 1973. Han overtok som gruppens bassist og multiinstrumentalist etter at John Cale forlot gruppen, og deltok på tre plateinnspillinger med The Velvet Underground.

## Referanser


## Eksterne lenker
* 
* 
*
Tveito (Hardanger)

**Tveito** er en gård ved Ulvikfjorden i Hardanger fra 1600-tallet. Senere er gården delt i Store-Tveito og Lille-Tveito. 

## Kjente personer
*Dagfinn Tveito (direktør i Hageselskapet og programleder for hageprogrammer på NRK)
*Gjermund Tveito (psykolog, tidl. styreleder ved Politihøgskolen)

## Referanser
Svante Pääbo

**Svante Pääbo** (født 1955) er en svensk biolog og forsker med evolusjonær genetikk som spesialområde. Han har særlig vært opptatt av menneskets forhold til neandertalerne og regnes som en av grunnleggerne av fagdisiplinen paleogenetikk.

Pääbo har siden 1997 vært ansatt ved instituttet for evolusjonær genetikk ved Max Planck-instituttet i Leipzig.

Han vakte i sin tid betydelig oppsikt med sine genetiske analyser av Homo neanderthalensis, og har siden vært en av frontfigurene i arbeidet med å sekvensere sjimpansens arvestoff. I 1997 presenterte han DNA-dokumentasjon for at menneskene er neandertaleres søskenbarn - ikke deres etterkommere. Han regnes som en av verdens fremste på sitt fagområde. 

I 2008 utnevnt til den tyske ordenen  Pour le Mérite für Wissenschaften und Künste. I 2012 mottok han H.M. Konungens medalj i 12. størrelse i høyblått bånd «för framstående insatser inom paleogenetiken». I 2018 ble han tildelt Fyrstinnen av Asturias' pris for naturvitenskap og teknologi. Han ble tildelt Nobelprisen i fysiologi eller medisin for 2022.

## Referanser


## Eksterne lenker
* 
*  New light shed on chimp genome (BBC, 2004)
På låven sitter nissen

**«På låven sitter nissen»** er en julesang med tekst av Margrethe Munthe. Den ble første gang trykt 1911 i *Saa leker vi litt! Sang- og Gymnastikleker* av Margrethe Munthe. Hun var lærerinne og diktet denne sangen, og Den gamle nissen satt så trist, som en av våre første konfesjonsfrie julesanger. I førsteutgaven var tittelen: «Nissen og rotterne» Sangen er også blitt oversatt til dansk: «På loftet sidder nissen med sin julegrød». En oversettelse til engelsk (*The nisse in the barn has got his Christmas treat*) ved Mike Sevig finnes i *Mike and Else's Norwegian Songbook*, Minneapolis 1985.

Norske sangbøker opplyser oftest at melodien er tradisjonell, men noen få oppgir Otto Teich. Melodien var i sin tid så kjent og utbredt at det egentlige opphavet gikk i glemmeboka. Originalen er faktisk en Berliner-slager (Gassenhauer) fra 1892, «Im Grunewald ist Holzauktion», en rheinlender komponert av Franz Meißner til tekst av Otto Teich. Melodien består av tre deler, hvorav Margrethe Munthe benytter den første og den tredje i sin julesang. I Sverige anvendes første del av melodien i den svenske julesangen «Två Små Röda Luvor».

Over den samme melodien komponerte den polsk-tyske komponisten Moritz Moszkowski i 1896 et sett med parodiske «Variationen im Stile moderner Komponisten von Czerny bis Liszt» (MoszWV 205). De åtte variasjonene er komponert i Czerny-, Clementi-, Bach-, Brahms-, Weber-, Chopin-, Rubinstein- og Liszt-stil.

## Innspillinger (i utvalg)
* John Weyer Larsen med kor og orkester (Fritz Austins orkester). Dir.: Dag Kristoffersen. Arr.: Dag Kristoffersn. Inngikk i *Juletoner – 2. del* sammen med «Den gamle nissen» og «Det kimer nu til julefest». Utgitt på 78-platen Philips P&nbsp;53002&nbsp;H i 1953
* Berg-jentene og Rolf Just Nilsen
* Dizzie Tunes. Utgitt på albumet «...i juleselskap med Dizzie Tunes» (Troll TRLP&nbsp;804) i 1975
* Sputnik. Utgitt på albumet *Romjulsmusikken til Sputnik* (Busk Records BCD&nbsp;157) i 1989
* Teencats sang den med endret tekst (julegrøten var blitt til juledram). Utgitt på albumet *Når nettene blir lange* (NRK CD&nbsp;1) i 1991

## Referanser
Solveig Kringlebotn

**Solveig Kringlebotn** (født 1963) er en norsk operasanger og sopran.

Kringlebotn har blitt regnet å være blant de mest kjente norske musikere internasjonalt, uansett sjanger.

## Liv og karriere
Kringlebotn tok sangundervisning hos Randi Helseth  fra 12-års alder. Fra 1982 til 1984 studerte hun med Kari Frisell på Norges musikkhøgskole og 1985–1988 med Hjördis Schymberg ved Operahögskolan i Stockholm.

Hun debuterte ved Stockholmsoperaen i 1987. Hun har opptrådt med Berlinfilharmonikerne på Hollywood Bowl og BBC Promenade Concerts, ved festivalene i Edinburgh, Glyndebourne og Salzburg, og ved ledende operahus som Covent Garden, Pariseroperaen, La Scala og Wiener Staatsoper. I september 2000 debuterte hun ved Metropolitan Opera som Donna Elvira i *[[Don Giovanni]]*, deretter sang hun på samme scene Tatiana i *[[Eugen Onegin (Oper)|Eugen Onegin]]*, Eva i *[[Mestersangerne fra Nürnberg]]* og Rosalinde i *[[Flaggermusen]]*. I Paris i 2004 sang hun sin første Strauss-opera, tittelrollen i *Ariadne fra Naxos*. Dette ble en så stor suksess at hun var tilbake med tittelrollen i *Capriccio* i 2007. I 2006 hadde Kaija Saariahos opera *Ariadna Mater* verdenspremiere med Kringlebotn i hovedrollen. Etter *[[Rosenkavaleren]]* på Den Norske Opera i 2007 bar det videre til La Scala der hun sang Elsa i *[[Lohengrin (opera)|Lohengrin]]*.

Kringlebotn har arbeidet med mange av dagens store dirigenter, som Zubin Mehta, John Eliot Gardiner, Nikolaus Harnoncourt, Claudio Abbado, Myung-whun Chung, Antonio Pappano, Simon Rattle, Gennadij Rozjdestvenskij, Franz Welser-Möst og andre.

I 2009 opptrådte hun i Oslo Rådhus med to sanger under utdelingen av Nobels fredspris til Barack Obama. Hun ble utnevnt til Ridder 1. klasse av Den Kongelige Norske St. Olavs Orden for sin utøvelse av sangkunsten i 2004.

Kringlebotn er søster til ernæringsfysiolog og lærebokforfatter Åse Kringlebotn og tante til sopransangeren Ina Kringlebotn.

## Diskografi
Solveig Kringlebotn har deltatt på en rekke cd-innspillinger. Innspillingen av Griegs *[[Haugtussa (sangsyklus)|Haugtussa]]* og *Erwartung*, med sanger av Schönberg, Strauss, Wagner, Wolf og Reger, har begge fått strålende mottagelse i inn- og utland.

I 2008 utkom albumet *Romanser* (NMA/Musikkoperatørene) sammen med Gunilla Süssmann på klaver. Kringlebotn utga høsten 2009 juleplaten *Julestemning* sammen med Kongelige Norske Marines Musikkorps og Oslo Filharmoniske Kor.

## Utmerkelser
* 1999 Anders Jahres kulturpris
* 2001 Gammleng-prisen i klassen klassisk i 2001
* 2004 Ridder 1. klasse av Den Kongelige Norske St. Olavs Orden
* 2008 Norsk kulturråds ærespris
* 2010 Lindemanprisen fra Lindemans legat

## Referanser


## Eksterne lenker
* 
* Hjemmeside 
*
Vannmannen

**Vannmannen** kan vise til:

* Vannmannen (stjernebilde) – et stjernebilde
* Vannmannen (stjernetegn) – et stjernetegn i astrologi
* Vannmannens tidsalder
* *[[Vannmann]]* – en LP med Wenche Myhre
Liam Brady

**Liam Brady** (født 13. februar 1956) er en tidligere irsk fotballspiller, som i 2008 er assistenttrener for  og talentutvikler i Arsenal FC. Som spiller har Liam Brady plass på midtbanen og hadde suksess med Arsenal FC (en FA Cup tittel) og Juventus (to Serie A titler), i tillegg spilte han 72 kamper og scoret 9 mål for det irske landslaget. Han ble kåret til «årets spiller» i 1979 i den engelske ligaen.

## Karriere

## Referanser


## Eksterne lenker
*
Lokkrustsopp

**Lokkrustsopp** (*Pucciniastrum areolatum*) er en sopp som er vertvekslende mellom gran og hegg, og har en livssyklus på 2 til 3 år. På gran er det mest konglene som angripes og en sjelden gang de unge skuddene. På hegg er det de unge bladene som smittes. Smittet hegg vil alltid smitte gran. Soppen er utbredt over hele landet der gran og hegg forekommer sammen.

## Smittet [[gran (art)|gran]]
Hunblomstene smittes under blomstringen. Utpå sommeren dannes det skålrust på kongleskjellene. Neste vår eller ennå ett år senere åpner konglene seg, slik at skålrustsporene blir frie. De åpner seg ofte ved at det faller av et lokk, derav navnet lokkrust. Skålrustsporene kan smitte unge heggeblad. Angrepne kongler tørker ut, og kongleskjellene spriker sterkt. Det blir ikke spiredyktige frø i konglene, og angrepne kongler kan bli hengende på treet i flere år.

## Smittet [[hegg]]
På undersiden av bladene kommer det frem lyst fiolettaktige flekker med sommersporehoper. Om høsten kommer det på oversiden av bladene frem mørkt fiolette, litt oppbøyede flekker. I disse dannes vintersporene. Neste vår spirer vintersporene på de gamle heggebladene på bakken, og stilksporer smitter tilbake til granblomster.

## Behandling
Enkleste behandling mot skaden på gran er å fjerne heggen.

## Eksterne lenker
*
Du grønne, glitrende tre

**«Du grønne, glitrende tre»** er en julesang med tekst av Johan Krohn (1841–1925). Den kan synges til to forskjellige melodier. Den mest brukte melodien er komponert av  Christopher Ernst Friedrich Weyse (1774–1842), mens Edvard Griegs (1843–1907) melodi til sangen er mindre brukt. Den danske originalteksten stod først på trykk i Krohns barnebok *[[Peters Jul|Peters jul]]*, utgitt første gang i 1866. Den ble oversatt til norsk og trykt i Nordahl Rolfsens *[[Lesebok for Folkeskolen]]* med tittelen *Sang til juletræet* i 1892. I juli 1894 tonesatte Edvard Grieg syv dikt fra leseboka, deriblant *Sang til juletræet*. Disse ble gitt ut i noteheftet *Barnlige Sange, op. 61* samme år.

## Innspillinger (i utvalg)
*Alfred Helgeby. Mel.: Edvard Grieg. Utgitt på den akustiske 78-platen Gramophone 2-282262.
*Gunnar Graarud med orkester. Innspilt i Wien 4. juli 1929. Utgitt på 78-platene His Master's Voice X&nbsp;3245, His Master's Voice A.L.&nbsp;2140 og Victor V-15017.
*Øivind Lunde med instrumentaltrio. Innspilt i oktober 1931. Utgitt på 78-platen Parlophon B&nbsp;41087. Senere utgitt på 78-platen Odeon D&nbsp;3099.
*Sven-Olof Sandberg med orgel og kirkeklokker. Utgitt på 78-platen Odeon A&nbsp;180&nbsp;323 D-4323.
*Bjarne Mathisen med Walfred Andersens orkester. Innspilt i Oslo i november 1937. Utgitt på 78-platen Telefunken T-8115
*Sølvguttene Dir.: Torstein Grythe. Arr.: Per Steenberg. Innspilt i juni 1947. Utgitt på 78-platen His Master's Voice A.L.&nbsp;2928 og på EP-platen His Master's Voice 7EGN&nbsp;8.
*Øivind Tønnesen med strykeensemble og piano (Sverre Bergh). Innspilt i Oslo 10. september 1947. Utgitt på 78-platen Musica A-8480.
*Robert Levins orkester. Arr.: Robert Levin. Utgitt på 78-platen His Master's Voice A.L.&nbsp;3234 i 1952
*John Weyer Larsen med kor og orkester (Fritz Austins orkester) Dir.: Dag Kristoffersen. Arr.: Dag Kristoffersen. Inngikk i *Juletoner – 1. del* sammen med «Jeg er så glad hver julekveld» og «Å jul med din glede». Utgitt på 78-platen Philips P&nbsp;53002&nbsp;H i 1953.
*Jens Book-Jenssen med pikekor og orkester. Utgitt på 78-platen RCA NA&nbsp;1010 i 1957 og på EP-platen RCA REP&nbsp;313.
*Olav Werner med Rolf Holger, orgel. Innspilt 27. september 1961. Utgitt på EP-platen Odeon GEON&nbsp;56 og LP-platen *Glade jul* (Odeon MOCN&nbsp;1001).
*Ensemble 96 Dir.: Øystein Fevang. Mel.: Edv. Grieg/Arr. Per Steenberg. Innspilt i 1997. Utgitt på platen "Det lyser i stille grender" (Naxos).

## Fotnoter og referanser


## Eksterne lenker
* Tekst, Noteark og Lydfil til «Du grønne, glitrende tre»
*  
* ''Sang til juletræet'' gjengitt i ''Læsebog for Folkeskolen'' 1897. (NB Digital)
SOSI-formatet

**SOSI-formatet** er et filformat for utveksling av digitale geodata. Utviklingen av SOSI-formatet startet på 1970-tallet.

I dag utvikles SOSI-formatet lite, siden det er ventet at GML vil overta som utvekslingsformat.

Det er verdt å merke seg at *SOSI-formatet*' ofte blir forvekslet med Samordnet Opplegg for Stedfestet Informasjon (SOSI). Fra starten og utover 90-tallet var SOSI-formatet og modellene for SOSI tilnærmet det samme. Siden UML (og XML) i dag er enerådende for modelleringa, er SOSI et opplegg som omfatter mer enn SOSI-formatet.

## Innledning

På 70-tallet økte bruken og utviklingen av digitale geodata. Det ble observert at standardisering av formater for utveksling av geodata ville være kostnadsbesparende, og et forslag til utvekslingsformat ble utarbeidet av Norsk Regnesentral.

I 1987 ble versjon 1.0 av standarden for SOSI-formatet publisert av Statens kartverk.

Utover 90-tallet ble utviklingen av SOSI-formatet nært knyttet til arbeidet som er ble gjort i ISO/TC 211. ISO/TC 211 benyttet tidlig UML i modelleringa av ISO 19100-serien av standarder for geodata. UML-modellene i ISO 19100-serien er format- og platformuavhengige, og valg av format kan skje ved realisering av modellene i ettertid. Denne utviklingen har ført til at SOSI i dag omfatter mer enn **SOSI-formatet**.

## Oppbygningen av formatet
SOSI-formatet er hierarkisk oppbygd, og har en start (hode) som inneholder opplysninger om versjon, tegnsett, dato *(i [[ISO 8601]]-format)*, koordinatsystem, kvalitet m.v. Deretter følger punkter og linjer med koder som angir linje- og punkttyper og koordinatene for punktene.

Eksempel *(grenselinje med tre punkter):*
 .HODE
 ..TEGNSETT ANSI
 ..SOSI-VERSJON 3.0
 ..SOSI-NIVÅ 4
 ..TRANSPAR
 ...KOORDSYS 2  !(*Koordinatsystem = NGO1948 akse II)*
 ...ORIGO-NØ  35599 10289 !(*Origo, i hele meter, som skal tillegges koordinatene til punktene. Det valigste er at det her står 0  0. Da får koordinaene sine sanne verdier.)*
 ...ENHET 0.001  !*(millimeter)*
 ..OMRÅDE
 ...MIN-NØ 35599 10289
 ...MAX-NØ 37402 11218
 ..DATO 20061123   !*(Dato i ISO 8601 format)*
 ..KVALITET * * * * *
 .LINJE 1:
 ..OBJTYPE EiendomsGrense !*(den gamle formen: ..LTEMA 4011 * !(4011= kode for eiendomsgrense) er utgått*
 ..NØ
 245536 568364 ...PTEMA 4064 ...KP 1 !*(koordinater i millimeter – skal tillegges origo)*
 ..NØ
 207548 547931 ...PTEMA 4057  !*(4057 = kode for umerket grensepunkt)*
 ..NØ
 203510 555438 ...PTEMA 4064   !(*4064 = kode for grensepåle)*
 .SLUTT !(*må alltid avslutte fila)''

## Referanser


## Eksterne lenker
*Kartverkets side om SOSI-standarden
*SOSI-bibliotek FYBA
*Konverterings-bibliotek GDAL
*Konverteringsprosjektet sosi2other
Christian Wikander

**Christian Wikander** (født 1960) er en svensk manusforfatter, programredaktør, regissør og TV-produsent blant annet kjent for den norske norske tv-serien *[[Hotel Cæsar]]*. Han har hatt flere ledende stillinger innen TV-bransjen.

Han var både produsent og manusforfatter for en rekke episoder av *[[Hotel Cæsar]]*. Han har også arbeidet på den norske tv-serien *[[Familiesagaen De syv søstre]]* og svenske serier som *[[Rederiet]]* (1992–2002), *[[Tre kronor]]* (1994–1999) og *[[Hotel Seger]]* (2000–2002).

Wikander har vært programsjef og dramasjef i SVT (2005–2016) og hatt en lederstilling i Twelve Town (2016–2020). Fra 2020 til 2023 hadde han stillingen som Commissioning Editor and VP Original Programming, HBO Nordic. Det betyr at han var ansvarlig for alle nordiske originalproduksjoner i HBO Europe. Fra 2022 til 2023 hadde han en lederstilling i det franske produksjonselskapet Banijay. Han har siden arbeidet frilans som tv-produsent.

## Referanser


## Eksterne lenker
*
Markslag

**Markslag** er en offisiell betegnelse på utnyttelsene av landbruksarealene i Norge.

Det er Norsk institutt for skog og landskap (Skog og landskap) som forvalter data vedrørende markslag.
 
Det mest detaljerte arealressurskartet er markslagskartet (Digitalt MarkslagsKart – DMK), som bl.a. gir informasjon om dyrkingstilstand og driftsforhold på jordbruksareal, bonitet (produksjonspotensial) for skog, og arealtype og eventuelt bonitet og potensial for oppdyrking i utmark. Minstearealet for å registrere markslag varierer, men på jordbruksarealer er minstearealet 0,5 dekar. Markslagskart finnes for områdene opp til skoggrensen i hele landet, eller om lag 60 % av landarealet.
Arne Tjølsen

**Arne Tjølsen** (født 1959) er en norsk lege og forsker. Han er spesialist i nevrologi og har forsket på felt som smerte og smertebehandling. Han var ansatt som professor i fysiologi ved Institutt for biomedisin, Universitetet i Bergen, og er fra høsten 2024 pensjonert (professor emeritus).

Tjølsen er født i Bergen, men vokste opp i Stavanger og i Hisøy. Han tok artium ved Grimstad gymnas (nå Dahlske videregående skole).

Han studerte medisin ved Universitetet i Bergen (1978–1984) og ble autorisert lege i 1986 etter turnustjeneste ved Fylkessjukehuset på Stord og i Jølster kommune. I 1987 ble han ansatt som stipendiat ved Universitetet i Bergen og i 1991 tok han en doktorgrad med en avhandling om smerte. Han ble deretter ansatt som post-doc (1991) og førsteamanuensis (1994) før han i 1998 ble professor i fysiologi ved Institutt for biomedisin, Universitetet i Bergen. 

Tjølsen ble spesialist i nevrologi i 2003, og ved siden av stillingen ved Univeritetet i Bergen var han overlege ved Nevrologisk avdeling, Haukeland universitetssjukehus i perioden 2004-2021.

Han har hatt flere lederstillinger ved universitetet, deriblant visedekan for utdanning ved Det medisinsk-odontologiske fakultet (2009–2017) og utdanningsleder ved Institutt for biomedisin. Som institusjonsansvarlig (2017-2024) har han hatt i oppgave å foreta skikkethetsvurderinger ved universitetet, med vektlegging av mellommenneskelige relasjoner og kommunikasjon. Han er også tilknyttet "Enhet for læring" ved Det medisinske fakultet, og arbeider der med medisinsk pedagogikk. Det kan også nevnes at han i 1998–1999 var gjesteforsker ved Stanford University Medical Center.

I 1994 mottok han Meltzer-prisen for yngre forskere ved Universitetet i Bergen.

Utenom det medisinsk-faglige er Tjølsen privatflyger, og autorisert som kretsdommer i sjakk. Han er også medlem av Bergen filharmoniske kor.

## Referanser


## Eksterne lenker
*
Johann Abraham Peter Schulz

**Johann Abraham Peter Schulz** (født 31. mars 1747 i Lüneburg, død 10. juni 1800 i Schwedt) var tysk komponist og kapellmester. 

## Biografi
Etter skolegang i Lüneburgs Michaelisschule og Johanneum, ble han i 1765 elev av Berlinkomponisten Johann Philipp Kirnberger. Året etter ble han dirigent på det franske teater i Berlin, 19 år gammel. Fra 1780 til 1787 var han kapellmester hos prins Heinrich i Rheinsberg, før han i 1787 ble  kalt til København som hoffkomponist og teaterkapellmester, en stilling han hadde til 1795. Mens han var der, underviste han den som senere ble en sentral dansk komponist,  Christoph Ernst Friedrich Weyse, (1774–1842).

I 1790-årene fikk han tuberkulose og besøkte en rekke kuranstalter i Nord-Tyskland. Han planla også en reise til Portugal, men skipet han var ombord i, gikk på grunn i Norge, så han kom aldri dit. I tillegg til å komponere skrev han også en rekke musikkteoretiske artikler. Han var god venn med Carl Philipp Emanuel Bach og Friederich Schiller.

## Produksjon
Schultz skrev i 1790 musikken til syngespillet *Høst-Gildet* (tekst av Thomas Thaarup). Det var en hyldest til bondefrigjørelsen. Dessuten skrev han en rekke korverk samt en rekke folkelige sanger. 

### Klaververk
* *Sechs Klavierstücke op. 1*, 1778
* *Sonate op. 2*, 1778

### Lieder
* *Gesänge im Volkston*, 1779
* *Lieder im Volkston*, 1782, 1785, 1790.
** Faksimile av utgaven fra 1790: *Lieder im Volkston: bey dem Claviere zu singen; drei Teile in einem Band.*  2005 (Dokumentation zur Geschichte des deutschen Liedes 12) ISBN 3-487-12958-2
;Nyutgivelser:
* *Lieder im Volkston.* Hrsg. von Regina Oehlmann und Arndt Schnoor. Lübeck: Bibliothek der Hansestadt Lübeck und Junge Oper Lübeck; Eutin: Johann-Heinrich-Voß-Gesellschaft 2005. (Schriften der Stadtbibliothek Lübeck, 3. Reihe, Bd. 49)
* *Lieder im Volkston.* Herausgegeben von Walther Dürr und Stefanie Steiner, Tübingen, unter Mitarbeit von Michael Kohlhäufl, Regensburg.  München: Henle, 2006 (Das Erbe deutscher Musik 105)

### Operaer (blant andre)
* *Barbier von Sevilla*, 1786
* *Erntefest*, 1790

### Kirkemusikalske verker
* *Maria und Johannes*, 1788
* *Christi Tod*, 1792
* *Des Erlösers letzte Stunde*, 1794
* 4 Hymnen, 1791 til 1794

### I [[Norsk Salmebok]]
* «Her kommer dine arme små»
I Norge er nok hans melodi til Her kommer dine arme små mest kjent. Den er fra 1786 til tekst av Hans Adolf Brorson fra 1732. 
* «Der Mond ist aufgegangen»
I den norske salmeboken finnes også en annen melodi av ham. Det er melodien fra 1790 til nr. 810: No skin den ljose månen, norsk tekst av Arve Brunvoll fra 1978 etter en original av Matthias Claudius fra 1779. Denne melodien spilles i sommerhalvåret hver dag klokka 18 fra porselensklokkespillet i Lüneburgs rådhus.

## Referanser


## Eksterne lenker
* 
* 
* ''Høst-Gildet'' i Kalliope
* 
* http://www.japschulz.de – Informasjon om hans kirkemusikk
* Om Schultz hos Johanneum Lüneburg
* Tysk biografi hos Karadar
* Om klokkespillet i Luneburg (tysk)
Aadel Bülow-Hansen

**Aadel Wilhelmine Bülow-Hansen** (født 24. september 1906, død 18. november 2001) var en norsk fysioterapeut. Hun er verdenskjent for å ha utarbeidet norsk psykomotorisk fysioterapi sammen med psykiater Trygve Braatøy, i årene 1947–53.

Gjennom sin praksis hadde Bülow-Hansen sett hvor viktig pusten var for fysioterapeutisk behandling. En kontrollert respirasjon var blant annet medvirkende til å holde fast ved dårlige spenningsmønstre i kroppen. En kontrollert pust kan også betraktes som kontroll av følelser. 
Bülow-Hansen var opptatt av mennesket som helhet, og likte ikke tanken på kropp og psyke som to atskilte deler. 

Selv om hun ikke hadde skolegang utover Christiania Orthopediske og Medico Mekaniske Senter, leste hun mye og var opptatt av litteratur. Hun vokste opp i et borgerlig miljø, der faren var lege med stor kontaktflate. Hun beveget seg i «de øvre sjikt». Selv samarbeidet hun tett med leger og psykiatere, men hadde lite til overs for psykologer, som hun syntes behandlet pasientene for teoretisk. 

Under krigen jobbet hun sammen med dr. H. Seyffarth for å finne en tilfredsstillende behandling for yrkesnevrose, som var et økende problem. Hun syntes ikke hun kom noen vei med disse pasientene, men forsto tidlig at det måtte være en sammenheng mellom muskelspenninger, respirasjon og psykiske traumer.

Bülow-Hansen var vital og levende opptatt av faget, til tross for sin høye alder. Hun jobbet mye med pasientene og aldri etter noen oppskrift. Hun tok pasientene hver for seg og hadde ikke teorien, men pasienten i sentrum. 

Alle snakker om hendene til Bülow-Hansen, og fremhever måten hun brukte dem på. Hun hentet mye ny kunnskap ut fra det hun kjente med hendene, en kunnskap som i perioder har vært nedprioritert i fysioterapien. Hennes råd var at vi må prøve oss fram: «Er det noe du ikke forstår, klø deg i hodet og prøv å forstå. Og les anatomien!»

Hun ble som første fysioterapeut utnevnt til ridder 1. klasse av St. Olavs Orden, og i 2000 ble hun valgt som århundrets fysioterapeut i Norge.

## Referanser
Christoph Ernst Friedrich Weyse

**Christoph Ernst Friedrich Weyse**, **C.E.F. Weyse** (1774–1842) var en tysk-dansk komponist og organist. Han er kjent for sine sanger og salmer til tekster av N.F.S. Grundtvig og Bernhard Severin Ingemann.

Weyse er først og fremst kjent for sine melodier til danske fedrelandssanger og julemelodier – blant dem «Du grønne, glitrende tre» – men har også skrevet syv symfonier m.m.
Weyse lærte Wolfgang Amadeus Mozarts enke Constanze å kjenne de årene hun bodde i København (1810–1820) og hadde jevnlig kontakt med hennes mann, den danske diplomat og etatsråd Georg Nikolaus von Nissen. Constanze Mozart sammenlignet – meget smigrende for Weyse – Weyses musikk med sin manns.

## Verker - utvalg
;Syngespill
* *Sovedrikken*, 1809 (tekst: A.G. Oehlenschläger)
* *Faruk*, 1812 (tekst: A.G. Oehlenschläger)
* *Ludlams Hule*, 1816 (tekst: A.G. Oehlenschläger)
* *Floribella*, 1825 (tekst: C.J. Boye)
* *Et Eventyr i Rosenborg Have*, 1827 (tekst: J.L. Heiberg)
* *Festen på Kenilworth*, 1836 (tekst: H.C. Andersen)

;Sanger 
* «Det er så yndigt at følges ad», 1837 (tekst: Grundtvig)
* «Julen har bragt velsignet bud», 1841 (tekst: B.S. Ingemann)
* «Den signede dag med fryd vi ser», 1826 (tekst: Grundtvig)
* «Nu ringer alle klokker mod sky», 1837 (tekst: Ingemann)
* «Lysets engel går med glans», 1837 (tekst: Ingemann)
* «Nu vågne alle Guds fugle små», 1837 (tekst: Ingemann)
* «I østen stiger solen op», 1837 (tekst: Ingemann)
* «Du grønne, glitrende tre», 1833 (tekst: Johan Krohn)

## Kulturkanonen
*Otte Morgensange*, *Syv Aftensange* og  *Den signede dag med fryd vi ser* er tatt opp i den danske Kulturkanonen. Den siste er gjengitt i Norsk salmebok med en fornorsket tekst, som starter med ordene "Den signede dag som nu vi ser". "Gud signe vårt dyre fedreland" synges også på denne melodien.

## Referanser


## Eksterne lenker
* 
* 
* 
* Biografi i Dansk Biografisk leksikon
* Om Weyse hos Kulturkanonen
Hellig krig

:*For de tre greske krigene i antikken, se [[De hellige kriger]]*

:*For konseptet innen islam, se: [[Jihad]]*
**Hellig krig**, eller **religiøs krig** (latin: *bellum sacrum*) er en krig som hovedsakelig er forårsaket eller berettiget grunnet religiøse forskjeller. Beretningen om erobringen av Kanaan av israelittene i Josvas bok, de islamske erobringene på 600- og 700-tallet, og de kristne korstog (1000- til 1200-tallet) og religionskriger (1500- til 1600-tallet) er de typiske eksempler; men et religiøst aspekt i krig har vært del av krigføring så tidlig som i slag mellom de mesopotamiske bystater.

I moderne tid er debatter om det er, og i hvilken grad religiøse, økonomiske eller etniske aspekter som hersker i en konflikt vanlige. Eksempler er krigene i Jugoslavia og borgerkrigen i Sudan. I flere pågående konflikter, som i den israelsk-palestinske-konflikten, borgerkrigen i Syria og krigene i Afghanistan og Irak er religiøse krangler tydelige, men blir ofte beskrevet som fundamentalisme eller religiøs ekstremisme avhengig av observatørens synspunkt.

Ifølge Den russisk-ortodokse kirke er Russlands invasjon av Ukraina 2022 en hellig krig, rettet mot å avslutte ukrainsk uavhengighet og istedet innføre russisk styre i Ukraina. Kirill, patriarken i Den Russisk-Ortodokse Kirke, har argumentert med at invasjonen er nødvendig fordi Ukraina har hatt Pride-parader til støtte for respekt og likeverd for LHBT-personer. Den Russisk-Ortodokse Arme deltok under Russlands angrep mot Donbas i Ukraina i 2014.  Nord-Koreas utenriksminister Choe Son-hui har også brukt uttrykket «hellig krig» om Russlands invasjon, samtidig som Nord-Korea sendte tropper for å delta i invasjonen.

## Referanser


## Se også
*Jihad
*Korstog
Goetheprisen

**Goetheprisen av Frankfurt am Main** (**Goethepreis der Stadt Frankfurt**) er en tysk litteraturpris som ble innstiftet i 1927, og som blir utdelt i «bokbyen» Frankfurt am Main på Goethes fødselsdag 28. august. Prisen deles ut til personer som gjennom sitt virke viderefører og støtter opp under Goethes tankesett og virke. Prismottakere trenger ikke være forfattere.

## Historie
Ideen til prisen kom fra litteraturhistorikeren og Goethe-forskeren Ernst Beutler (1885-1960), som i 1960 selv ble tildelt prisen. Den 31. august 1926 ga bystyret i Frankfurt sin tilslutning, og stilte midler til rådighet for 10&nbsp;000 riksmark i prispenger og 3&nbsp;000 riksmark i administrasjonskostnader.

Den første prisvinneren, Stefan George, stilte seg først avvisende til å motta prisen, men ga etter for offentlig press og tok i mot den likevel.

Allerede i 1930 kom det til en meget kontroversiell pristildeling, i det man med 7 mot 5 stemmer besluttet å gi prisen til psykoanalysens far, Sigmund Freud. Andre mottakere i de første årene var Stefan George (1927) og Albert Schweitzer (1928). Alle pristildelinger fram til 1942 (samt den i 1960, til Beutler) fant sted i Goethe-huset i Frankfurt-am-Main.

### Goetheprisen i det tredje rike
Fra 1933 til 1942 fant pristildelingene sted i regi av det nasjonalsosialistiske regimet. Prisvinnerne Kolbenheyer (1937) og Schäfer (1941) erklærte offentlig sin troskap til nazi-styret.

Knut Hamsun ble tildelt prisen i 1934, men takket nei fordi han «*ikke ville høste fordel av å være Tysklands ringe venn i Norge*». Han ville ikke tappe et kriserammet land for penger, og dette synet styrket hans allerede store anseelse i tysk offentlighet.

## Etter 1945
Den første prisvinneren etter andre verdenskrig var fysikeren Max Planck i 1945. Planck hadde først blitt foreslått året før, i 1944, men ble da avvist av Rikskulturministeriet grunnet hans motstand mot nasjonalsosialismen.

Fra 1948 har alle pristildelingene, med unntak av 1960 og 1988, funnet sted i Frankfurts ''Paulskirche'', som også er åsted for utdelingen av ''De tyske bokhandlernes fredspris''.

## Prisvinnere
Prismottakeren får et pergamentskrevet diplom og 50&nbsp;000 Euro.

Prisen var opprinnelig årlig, men ble fra 1949 treårig. Prismottakere har vært:

## Referanser


## Eksterne lenker
*
Rebecca Mahboubi

**Rebecca Mahboubi** (født 1965) er en iranskfødt norsk gründer og forretningskvinne som etablerte kafékjeden Bagel & Juice i 1996 (også kjent som American Bagel Company).

Hun solgte seg ut av kjeden i 2006 men fortsatte å skape nye utesteder, blant annet restauranten Mad Fork.

I 2004 ble hun kåret til en av de ti mest suksessfulle internasjonale kvinner i Norge. I tillegg har NHO kåret henne til årets grunder i Oslo og Akershus.

Hun er født i Iran, oppvokst i USA og kom til Norge 21 år gammel på 1980-tallet.
## Referanser
Munnskjenk

**Munnskjenk** var i gammel tid, særlig i antikken og  middelalderen, en embetsmann ved et hoff som hadde ansvaret for drikkevarene og for å skjenke vin til kongen eller fyrsten under måltidene. Munnskjenken skulle også smake på mat og drikke og sørge for at herskeren ikke ble forgiftet.

## Kjente munnskjenker
Det har vært en rekke kjente munnskjenker opp gjennom historien. Alle har stått kongen nær og vært blant de mest betrodde ved hoffet.

Ifølge gresk mytologi ble den unge, vakre, trojanske prinsen Ganymedes utropt til gudenes munnskjenk av gudekongen Zevs. Ganymedes ble også Zevs' elsker. Også ungdommens gudinne Hebe var munnskjenk for de greske gudene. I Første Mosebok i Bibelen blir egypterkongens munnskjenk nevnt i historien om Josef ved Faraos hoff.

## Referanser


## Se også
* Schenk von Stauffenberg
* Kelner

## Eksterne lenker
*
Dora (Trondheim)

**Dora** er opprinnelig to tyske ubåtbunkre i Trondheim fra andre verdenskrig. Dora 1 ble påbegynt i mai 1941 og ferdigstilt i juli 1943, mens Dora 2 aldri ble ferdigstilt. Bunkerne var et av Organisation Todts første anlegg i Norge, og huset den tyske Kriegsmarines 13. ubåt-flotilje.

Navnet kommer fra tysk: *Drontheim * (Trondheim) og Dora er bokstaven D i det tyske fonetiske alfabetet. Et mindre anlegg av samme art i Bergen het «Bruno».
 
Bygningene og havnebassenget tilknyttet Dora er innført i NB!-registeret (K188), en liste over bymiljøer i Norge som har nasjonal kulturhistorisk verneinteresse.

## Historikk

Dora ble bygget som en av to ubåtbunkre i Trondheim, som var hovedbase for 13. ubåtflotilje. Ubåtvåpenet i nord opererte særlig i Nordishavet mot de allierte konvoiene med forsyninger til Sovjetunionen for lossing i havnen i Murmansk for å styrke de allierte innsatsen på Østfronten. De opererte imidlertid også andre steder som Den engelske kanal.  

Anlegget Dora 1 hadde plass til 7 ubåter i fem dokker. Det ble bygget tilsvarende anlegg flere steder, blant annet i La Pallice (like ved La Rochelle) på vestkysten av Frankrike for ubåtene som opererte lengre sør i Atlanterhavet og vest for De britiske øyer.

Anlegget må sees i sammenheng med de store planene Albert Speer hadde om Neu-Drontheim ved Øysand.

Fem serbiske slavearbeidere ble begravd i betong og døde under byggingen av bunkerne da en spuntvegg falt over dem.

Den 24. juli 1943 ble anlegget bombet av amerikanske bombefly. Åtte norske sivile og 31 tyskere døde. Et planlagt bombeangrep med 171 britiske fly den 22. november 1944 ble avbrutt på grunn av værforholdene og kunstig tåke.

Bunkerne ble forsøkt fjernet etter krigen, men taket er 3,5 meter tykt med armert betong og veggene er tre meter, slik at det ikke ble kostnadssvarende å prøve å fjerne anlegget. Det måtte så mye dynamitt til at man ville risikere skader på byen omkring ved en sprengning av anlegget.

## Arkivsenteret Dora, skipsverft og verksteder

### Dora 1
Dora 1 blir benyttet blant annet som regionalt senter for ABM-utvikling, musikksenter for rock, bowlinghall, lager, verksted og så videre). De tykke veggene gjør at klimaet er stabilt inne i anlegget og dette gjør det svært egnet til lager. *Arkivsenteret Dora* er et samarbeid mellom Statsarkivet i Trondheim, Interkommunalt arkiv Trøndelag, Trøndelag fylkeskommunes arkiv, Trondheim byarkiv og NTNU Universitetsbibliotekets avdeling Dora. Det er planlagt at det eksisterende blå påbygget på toppen av Dora 1 skal fjernes og erstattes av et nytt og større påbygg.

### Dora 2
Bunkeren Dora 2 er i dag midlertidig fredet og blir i dag benyttet som skipsverft og verksteder. 

## Bildegalleri

Fil:Dora 1 Trondheim.jpg|Dora 1 sett fra landsiden med senere påbygg. Dette skal fjernes og erstattes med et nytt. 
Fil:Dora hole.jpg|Hull sprengt i veggen under ombygging i 2005 viser tykkelsen.


## Se også

* Bruno - ubåtbunker i Bergen

## Referanser




## Eksterne lenker
* 
* «Dora for D i Drontheim»  – Kronikk av Svein Carstens i Adresseavisen
* Bilder
Ror

Et **ror** er en styreanordning hvor blad eller en vinge festet til en aksling. Dette brukes til å endre en krafts retning i en væske eller gass. Ror brukes oftest på båter, skip og fly.

## Rortyper
### Skipsror
Fra gammelt av var roret på fartøy festet på styrbord side nesten bakerst på fartøyet, et *sideror*.  Dette må dog ikke forveksles med en *styreåre*; sideroret var et virkelig ror, som dreide rundt en fast akse gjennom roret (i motsetning til en åre, som dreier om kun ett punkt). I det 12. århundre begynte man å bruke hekkror/(bak-)stevnror.  På tradisjonelle norske båter kalles roret ofte for *styre*.

Av dagens hekkror skiller man mellom ubalansert ror, balanseror, halvspaderor og spaderor.

Mange hurtigbåter og de fleste mindre fritidsbåter i dag bruker vannjet eller dreibare utenbordsmotorer som fremdrift; disse styrer da med fremdriftssystemet, og har derfor ikke tradisjonelle ror.

Ror på skip regulerer normalt skipet i horisontalplanet. På moderne skip er det blitt vanlig å bruke ror også for å regulere skipet i det vertikale plan, dette for å bedre stabiliteten eller minske uønsket bevegelse, f.eks. sjøgang.

### Flyror
Flyenes ror regulerer flyets stilling med sideror og høyderor på halen og balanseror ytterst på vingene. Høyderoret regulerer også flyets hastighet.

### Andre bruksområder
Ror brukes også til andre ting, for eksempel til å dirigere luft-/vannstrøm i vifter og pumper.

## Se også
* Trimror/servoror.

## Eksterne lenker
*
Norsk psykomotorisk fysioterapi

**Norsk psykomotorisk fysioterapi** er en behandlingsterapi som ble utarbeidet fra slutten av 1940-årene av psykiater Trygve Braatøy  og fysioterapeut Aadel Bülow-Hansen.

## Metode
Metoden omfatter både en forståelsesform og en metodisk tilnærming. Utgangspunktet er en forståelse av kroppen som en funksjonell og samspillende enhet. Både undersøkelse og behandling omfatter hele kroppen, uansett pasientens symptomer og plager. Lokale problem ses i sammenheng med kroppen som helhet, og endringer ett sted i kroppen forventes å sette igang ringvirkninger i andre kroppsdeler. Omstilling av respirasjon står sentralt i behandlingen, og da helst gjennom indirekte respirasjonspåvirkning; dvs gjennom påvirkning av kroppsholdning og bevegelser. En spiller bevisst på gjensidigheten mellom disse kroppsfunksjonene og det nære forholdet mellom disse og muskulære spenninger, autonome funksjoner og emosjoner.

Fysioterapeuten arbeider med massasje, spesifikke kroppsbevegelser og noe samtale. Respirasjonsforholdene bestemmer doseringen. Et lite smerteknip i muskulaturen benyttes for å få frem pasientens spenningsmønster ved ubehag. Pasienten lærer å finne frem til adekvate måter å motvirke ubehag og spenninger på i et empatisk, terapeutisk klima. Indikasjonsområdet er først og fremst økte eller reduserte muskelspenninger og myofacial smerte med bakgrunn i ergonomi, belastende bevegelsesvaner og lettere emosjonelle problemer.

## Henvisning og mål
Legen vurderer pasienten og henviser til behandlingen. Psykomotorikeren undersøker kroppsholdning, respirasjon, bevegelser og muskelkonsistens. Ved betydelige avvik fra normene for ideelle kroppsforhold anbefales annen type fysioterapi. Målet med norsk psykomotorisk fysioterapi er smertefrihet eller reduserte smerter i en stabil og fleksibel kropp hvor pusten har full tilpasningsevne både til fysisk aktivitet og følelser.

## Omfang
I Norge er det omtrent 360 fysioterapeuter med videreutdanning i norsk psykomotorisk fysioterapi (2008). Fram til 1994 foregikk utdanning i arbeidsformen i regi av Norske Fysioterapeuters Forbund. Fra 1994 ble behandlingsformen integrert i en nyutviklet Videreutdanning i psykiatrisk og psykosomatisk fysioterapi ved Høgskolen i Oslo. Slik utdanning tilbys idag ved HiO og Universitetet i Tromsø. Årlig utdannes tilsammen ca. 20 fysioterapeuter i PMF.

## Kilder
*Thornquist E, Bunkan BH: *Hva er psykomotorisk fysioterapi?* Universitetsforlaget, Oslo 1986

## Eksterne lenker
* Norsk Helseinformatikk – Hva er psykomotorisk fysioterapi? 
* Tidsskrift for Den norske legeforening - Psykomotorisk fysioterapi, prinsipper og retningslinjer
Mariel

**Mariel** er en by ved den nordre kyst av Cuba, omtrent førti kilometer vest for hovedstaden, Havanna.

La Boca, Mojica, Henequen og Quiebra Hacha er små byer innen kommunen Mariel.

Havnen i Mariel er den nærmeste til USA og i 1980 flyktet 120&nbsp;000 cubanere til USA; hendelsen ble kalt Marielkrisen eller *Mariel Boat Lift*. Disse er i dag kalt «Marielitos».

## Eksterne lenker
*